《新春风雨次陆北岩韵三首 其二》
明代·陶宗仪

江南风雨见何曾，十日都无一日晴。晓起暂看新岁历，老来偏动故乡情。

良辰美景须花柳，妙舞清歌待燕莺。喜有山林容我辈，共将诗酒乐文明。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。